Wikiloc | Ruta Serrallo- Migjorn. Platges del Delta
senderisme (Rutes senderisme a Espanya → Catalunya → l'Eucaliptus )
Serrallo- Migjorn. Platges del Delta
3.999 184 2804
Que millor que l'estiu per fer una visita a les meravelloses platges del nostre delta. Som uns privilegiats. Només cal matinar una mica per evitar la forta calor i gaudir d'unes pasejades relaxants vora del mar, per platges quasi verges. Tot i estar a l'estiu, sempre em sorprèn el fet de fer quilòmetres de platja sense trobar pràcticament a ningú, a primera hora del matí o cap al tard, per poder gaudir també de fantàstiques postes de sol. Gavines, corriols i xatracs són els companys de travessa.
Cal ser curosos i evitar entrar a la Punta de la Banya (d'accés restringit per ser Reserva Integral), la zona de Buda, la Marquesa o la punta del Fangar, en época de nidificació de les aus aqüàtiques. Ens movem pel Parc Natural del delta de l'Ebre.
Durant el recorregut creuarem les Bombes de la Platjola i de l'Illa de Riu, que fan la funció de desguassar l'aigua dels desaigües dels arrossars cap al mar. També sorprèn trobar un vèrtex geodèsic en aquest espai: el de la Platjola. Us aconsello també, un cop a Migjorn, una de les antigues desembocadures del riu, pujar per la carretera un centenar de metres per arribar al mirador de migjorn, que ens regala unes magnífiques vistes a vol d'ocell de la propera Alfacada i Buda. Als peus del mirador, la coetera de Migjorn.
La zona de platja entre la Gola de Migjorn i l'estació de bombeig de l'Illa de Riu, és una platja nudista.
També us aconsello, si no teniu els peus forts, que fessiu la ruta ben calçats. Tants quilòmetres sobre la sorra, si no hi esteu avesats, us poden deixar els peus ben escaldats!
Salut i platja!!
Vèrtex de la Platjola
Bomba de la Platjola
Bomba de l'Illa de Riu
Hola, ha trobat interessant aquesta ruta Serrallo- Migjorn. Platges del Delta https://ca.wikiloc.com/rutes-senderisme/serrallo-migjorn-platges-del-delta-26884764 Salutacions, Wikiloc | Rutes del Món